উত্তপ্ত কাশ্মীর, জঙ্গিদের গুলিতে শহিদ পুলিশ কর্মী

ওয়েবডেস্ক- উত্তপ্ত জম্মু-কাশ্মীর (Jammu Kashmir) । সোমবার রাতে ফের জঙ্গিদের সঙ্গে নিরাপত্তাবাহিনীর গুলির লড়াই। শহিদ (Martyred) এক পুলিশ কর্মী (Police officer) । মৃতের নাম আমজাদ পাঠান (Amjad Pathan) । পাল্টা গুলি চালায় নিরাপত্তা বাহিনী। গুরুতর জখম এক জঙ্গি। গোটা এলাকা ঘিরে রেখে জঙ্গিদের খোঁজে তল্লাশি চালানো হচ্ছে। পালানোর সমস্ত পথ আটকে দেওয়া হয়েছে।

গোপন সূত্রে পুলিশের কাছে খবর আসে, উদমপুর জেলার জঙ্গলঘেরা এক গ্রামে গা ঢাকা দিয়েছে তিন জঙ্গি। অভিযান শুরু করে পুলিশের বিশেষ বাহিনী, সিআরপিএফ ও সেনার যৌথদল। তবে রাতের অন্ধকারে জঙ্গলের অভিযান চালানো কঠিন হয়ে পড়ে।

জঙ্গিদের আর পালানোর পথ নেই বুঝতে পেরেই, অর্তিকিতে আক্রমণ চালায় জঙ্গিরা। হঠাৎ এই আক্রমণে গুলিবিদ্ধ হন এক পুলিশকর্মী। উদ্ধার করে হাসপাতালে নিয়ে যাওয়ার আগেই শহিদ হন তিনি। নিরাপত্তাবাহিনীর জবাবে আহত এক জঙ্গি।

আরও পড়ুন- পহেলগাঁও হামলার আট মাস পরে চার্জশিট, অভিযুক্ত কারা?

অভিযান যুক্ত এক আধিকারিক জানিয়েছেন, সন্ধ্যা ৬টা নাগাদ সংঘর্ষ শুরু হয়। নিরাপত্তা বাহিনী ইতিমধ্যেই গ্রামটি ঘিরে ফেলে। সংঘর্ষ বেশ কিছুক্ষণ ধরে চলে। যার জেরে একজন SOG জওয়ান আহত হন পরে তাঁর মৃত্যু হয়েছে। প্রাথমিক গুলির লড়াইয়ে এক জঙ্গিও আহত হয়েছে বলে মনে করা হচ্ছে। পুলিশের তরফে জানানো হয়েছে, সেই রাতের মতো অভিযান স্থগিত করা হয়েছে এবং মঙ্গলবার ফের শুরু হবে। জঙ্গিদের নিকেশ করতে আরও বাহিনী পাঠানো হয়েছে এলাকায়।

দেখুন আরও খবর-